
Nyírószilárdság vizsgáló módszer továbbfejlesztése és alkalmazása finom- és ultrafinomszemcsés anyagokhoz

Kulcsszavak: Intenzív képlékeny alakítás, nyíróvizsgálat
Fémtani Képlékenyalakítási és Nanotechnológia Intézetben működő FALEP 
kutatócsoporthoz kapcsolódóan végzek kutatást. 2024 februárjában az
intézetünkben Sepsi Máté tervei alapján elkészült, a nemzetközi viszonylatban is unikális
miniFALEP intenzív képlékenyalakításra (SPD) alkalmas eszköz. Ilyen eszköz a világon csak a
Franciaországi Metzben működik. A miskolci eszköz kisebb terhelésre képes (innét a mini
elnevezés), viszont modularitásából adódóan sokkal szabadabb kutatási lehetőségeket biztosít
metzi testvérétől. A kutatócsoportban az egyik feladatom a kísérltekben való közreműködés,
mivel annak elvégzéséhez két kutató szükséges. Konzulensemmel számos kísérletet végeztünk
különböző kutatási célokra. A legnagyobb mértékű alakítást olyan réz lemezeken végeztünk
melyeket Új Mexikóban, Los Alamos-ban vizsgálnak jelenleg.
Másik feladatom az alakított termékek minősítése, a FALEP berendezéssel elkészített minták
mechanikai tulajdonságainak jellemzése, melyet a minták csekély méretéből kifolyólag,
nyíróvizsgálattal jellemzek. Először a szakirodalmak segítségével próbáltam megfelelő
módszert és eszközt keresni a mindössze 20mm x 4mm-es minták vizsgálatához, de ezzel nem
jártam sikerrel így konzulenseim útmutatásával új szerszámot készítettem és új módszert
dolgoztam ki, tömbi és kompozit mintákra. A szerszámot már előző dolgozatomban részletesen
bemutattam és tesztelések elvégeztével kijelentettem, hogy a szerszám képes, mint tömbi
minták nyírófeszültségének meghatározására, mint kompozit minták réteg kötési
szilárdságának meghatározására.
Mivel eddig még nem volt ehhez hasonló kisméretű próbatestet igénylő nyíró szilárdság
vizsgáló eszköz, ezért még nem volt lehetőség jobban megvizsgálni a FALEP berendezéssel
készített mintákat. Egyik ilyen lehetőség a minták anizotrópiájának meghatározása. Jelen
kutatásom, így a már eddigiekben is felhasznált Al1050-es alapanyag FALEP berendezéssel
elkészített lemezek különböző irányokból vett mintáinak a nyíróvizsgálata lett. A kutatás során
a már előállított alapanyagból 3 irányban melyek alakítási iránytól nézve 0°, 45°, 90°-ban lettek
kivéve, ezekkel végeztem el a teszteket, majd kiértékeltem az álltaluk adott görbéket és
megnéztem a töret felületüket.
Hogy lássuk a FALEP eljárások nagy előnyét a mechanikai anizotrópiát megvizsgáltam
ugyanolyan minőségű hengerelt mintákon is.
Jelenlegi kutatásom célja kettős, egyrészt a nyíróvizsgáló eljárást tökéletesítése, másrészt a
FALEP alakításon átesett mintákban végbemenő változások jellemzése



